KIRJALLINEN KYSYMYS E-0354/03 esittäjä(t): Anne Jensen (ELDR) komissiolle. Komission tulevat aloitteet.



Virallinen lehti nro 192 E , 14/08/2003 s. 0175 - 0176



KIRJALLINEN KYSYMYS E-0354/03 esittäjä(t): Anne Jensen (ELDR) komissiolle (12. helmikuuta 2003) Aihe: Komission tulevat aloitteet Voiko komissio ilmoittaa, mitä konkreettisia suunnitelmia sillä on sosiaalialaa varten ja mitä toimia se aikoo toteuttaa muun muassa työmarkkinaosapuolten tehostettua vuoropuhelua ajatellen EU:ssa? Voiko komissio edelleen ilmoittaa, mitä toimia tulevaisuudessa aiotaan toteuttaa muun muassa asetuksen ETY/1408/71(1) osalta? Mitä aloitteita komissio aikoo tehdä tulevana vuonna, kun on kyse EY:n perustamissopimuksen 42 artiklasta sekä seuraavista EY:n perustamissopimuksen artikloista: - 137 artiklan 1 kohdan 15 luetelmakohdat - 137 artiklan 2 kohta - 137 artiklan 3 kohdan 15 luetelmakohdat - 137 artiklan 46 kohdat? (1) EYVL L 149, 5.7.1971, s. 2. Anna Diamantopouloun komission puolesta antama vastaus (20. maaliskuuta 2003) Erityiset suunnitelmat, jotka komissio aikoo toteuttaa sosiaalialalla EY:n perustamissopimuksen 137 artiklassa määriteltyjen toimivaltuuksiensa mukaisesti, mainitaan sosiaalipoliittisessa ohjelmassa vuosille 20002005(1). Komissio hyväksyi 6. helmikuuta 2002 kolmannen tulostaulun sosiaalipoliittisen ohjelman täytäntöönpanosta. Sosiaalipoliittisen ohjelman väliarviointi tehdään vuonna 2003. Väliarvioinnissa tarkastellaan saavutettua edistystä. Samassa yhteydessä on mahdollisuus määritellä ensisijaiset tavoitteet tulevina vuosina toteutettavien toimien, myös arvoisan parlamentin jäsenen mainitsemien EY:n perustamissopimuksen artiklojen osalta. Komissio järjestää Brysselissä 19.20. maaliskuuta 2003 korkean tason edustajien kokouksen jäsennellyn keskustelun käymiseksi aiheista, joita on käsiteltävä yksityiskohtaisemmin sosiaalipoliittisen ohjelman toisessa vaiheessa. Väliarviointikokouksen tavoitteena on luoda Euroopan laajuinen foorumi, jossa sosiaalipoliittisen ohjelman tarkistamisesta voivat tuoda julki näkemyksensä kaikki asianosaiset kuten hallitukset, Euroopan parlamentti, työmarkkinaosapuolet, sosiaalialan organisaatiot, eturyhmät, Euroopan talous- ja sosiaalikomitea, alueiden komitea, työllisyyskomitea, sosiaalisen suojelun komitea, unionin virastot, asiantuntijat ja tutkijat sekä kansainväliset organisaatiot. Väliarvioinnin päätteeksi komissio esittää kesäkuun vaihteessa 2003 tiedonannon. Komission valkoinen kirja eurooppalaisesta hallintotavasta (vuodelta 2001) osoittaa, että työmarkkinaosapuolten vuoropuhelu on ratkaiseva tärkeä ja ainutlaatuinen Euroopan demokraattisen hallinnoinnin kannalta. Komissio teki 26. kesäkuuta 2002 ehdotuksen neuvoston päätökseksi kasvua ja työllisyyttä käsittelevän kolmikantakokouksen perustamisesta. Kolmikantakokouksessa työmarkkinaosapuolet voivat osallistua yhtenäisesti strategian eri osien toteuttamiseen ja ottaa samalla huomioon makroekonomisen vuoropuhelun, työllisyysvuoropuhelun ja sosiaalista suojelua koskevan vuoropuhelun tulokset. Genvalissa 28. marraskuuta 2002 pidetyssä työmarkkinaosapuolten vuoropuhelua koskevassa huippukokouksessa työmarkkinaosapuolet hyväksyivät yhteisen monivuotisen työohjelman vuosille 20032005. Työohjelmaan kuuluu työmarkkinajärjestöjen itsenäinen kahdenvälinen vuoropuhelu. Siinä on kolme aihetta: työllisyys, liikkuvuus ja laajentuminen. Komissio aikoo esittää keväällä 2003 ehdotuksen, joka sisältää erilaisia muutoksia sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14. kesäkuuta 1971 annettuun neuvoston asetukseen (ETY) N:o 1408/71(2). Ehdotus sisältää teknisiä muutoksia, joilla puututaan kysymyksiin, joita on käsiteltävä kansallisen oikeuskäytännön muuttumisen tai tuomioistuimen päätösten huomioon ottamiseksi. Lisäksi komissio aikoo esittää Eurooppalaisen sairausvakuutuskortin yhteydessä vuoden 2003 aikana ehdotuksen niiden henkilöiden terveydenhoito-oikeuksien yhdenmukaistamiseksi, jotka oleskelevat tilapäisesti muussa kuin siinä jäsenvaltiossa, jossa he ovat vakuutettuina. Vuonna 2004 komissio aikoo esittää ehdotuksen täytäntöönpanoasetukseksi sen jälkeen, kun neuvosto ja parlamentti ovat saattaneet päätökseen keskustelut ehdotuksesta asetuksen (ETY) N:o 1408/71 yksinkertaistamiseksi ja nykyaikaistamiseksi. (1) KOM(2000) 379 lopullinen. (2) EYVL L 149, 5.7.1971.